3ኛ. ዛሬ፤ የኢትዮጵያን የግዛት አንድነትና የፖለቲካ ልዕልና ፤ የዜግቿንም ነፃነትና አንድነት ጠብቆና አክብሮ የሚያስከብር መንግሥት የለም። በተፃራሪው ግን፤ የአንድን ብሄር ጥቅም ለማስጠበቅ ተብሎ የተፃፈ የድርጅት ህግ እንደ " ህገመንግሥት" ተቆጥሮ፤ ሀገሪቱን ለማፈራረስና ሕዝቧን ለመበታተን መሳሪያ በመሆን፤ ጥንታዊቷ ኢትዮጵያንና ዘለዓለማዊው ሕዝቧ እንዳልነበሩ ለማድረግ ይጠቀሙብታል ። ሀገር አፍራሽና ሕዝብ በታኝ ቡድን በትረ- ሥልጣን ጨብጦና ፤ ገደብ የለሽ ኃይል እየተጠቀመ ያሻውን በመስራት ላይ ነው ። የአንድ ጎሳ መሪዎች መላዋን ኢትዮጵያ እያፈራረሷት ናቸው ። ይህ ሀቅ ያልተዋጠላችው ዜጎች ይኖራሉ ተብሎ አይታሰብም ።
